Wet op Beroepsgesondheid en -veiligheid. - Jy en die RegJy en die Reg
Tuis › Artikels › Arbeidsreg › Wet op Beroepsgesondheid en -veiligheid.
Wet op Beroepsgesondheid en -veiligheid.
Wet op Beroepsgesondheid en -veiligheid (No. 85 van 1993), artikel 16(2) aanstelling
Omvang van ’n artikel 16(2) aanstelling in terme van die Wet op Beroepsgesondheid en -veiligheid (No. 85 van 1993)
Die hoof uitvoerende beampte (HUB) van ’n besigheid is belas met sekere pligte in terme van die Wet op Beroepsgesondheid en -veiligheid (No. 85 van 1993). Artikel 8 bepaal, alle werknemers moet, waar redelikerwys moontlik, van ‘n veilige en gesonde werksomgewing sonder enige risiko vir die hulle voorsien word.
Die primêre verantwoordelikheid om ‘n veilige en gesonde werksomgewing te verseker rus op die HUB of persoon wat beskou word as die HUB van die organisasie. Die HUB moet, soos vervat in artikel 16(1) sover dit redelikerwys uitvoerbaar is, verseker dat die pligte van sy werknemer, soos beoog in hierdie Wet, behoorlik uitgevoer word. Die HUB, sonder om afstand te doen van sy oorhoofse verpligtinge in terme van die Wet, beskik wel oor die diskresie om van sy verantwoordelikheid te delegeer deur om ’n artikel 16(2) aanstelling te maak. Dit behels dat indien hy of sy enige plig aan enige persoon onder sy beheer toewys, welke persoon onderworpe sal wees aan die beheer en voorskrifte van hom of haar. Die aangewese werknemer in terme van artikel 16(2) se verantwoordelikheid is wel beperk in terme van artikel 37.
Die aangestelde persoon sal derhalwe verantwoordelik wees vir die bestuur van beroepsgesondheid en -veiligheid vir die spesifiek aangewese gebied soos per die aanstelling. Met dié aanstelling sal die aangestelde persoon wetlik verplig wees om die HUB (artikel 16 (1)) te help met veiligheidsbeheer oor hierdie aangewese gebied.
Dit is belangrik om te onthou dat die HUB verantwoordelikheid kan delegeer, maar nie aanspreeklikheid nie.